title: Directiva Consiliului din 26 iunie 1975 de modificare a Directivelor 66/400/CEE, 66/401/CEE, 66/402/CEE, 66/403/CEE și 69/208/CEE privind comercializarea semințelor de sfeclă, a semințelor de plante furajere, a semințelor de cereale, a cartofilor de sămânță și a semințelor de plante oleaginoase și textile

text:
               03/Volumul 02

               RO

               Jurnalul Ofícial al Uniunii Europene

               68

         31975L0444

               L 196/6

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 26 iunie 1975
   de modificare a Directivelor 66/400/CEE, 66/401/CEE, 66/402/CEE, 66/403/CEE și 69/208/CEE privind comercializarea semințelor de sfeclă, a semințelor de plante furajere, a semințelor de cereale, a cartofilor de sămânță și a semințelor de plante oleaginoase și textile
   (75/444/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 43 și 100,
   având în vedere propunerea Comisiei,
   având în vedere avizul Adunării parlamentare (1),
   având în vedere avizul Comitetului Economic și Social (2),
   întrucât, din motivele prezentate mai jos, este oportună modificarea anumitor directive privind comercializarea semințelor și a materialului de înmulțire;
   întrucât, în cursul aplicării acestor directive, s-a constatat că ambalajele mici de semințe de sfeclă și de plante furajere fac obiectul unor schimburi intracomunitare;
   întrucât, prin urmare, este necesar să se armonizeze domeniul respectiv, care era reglementat, până în prezent, de legislațiile interne;
   întrucât, în această privință, este indicat, pe de o parte, să se prevadă facilități pentru marcarea și închiderea ambalajelor mici, iar, pe de altă parte, să se dispună obligativitatea unui control suficient al identității semințelor;
   întrucât unele dintre directivele menționate anterior prevăd ca, de la 1 iulie 1975, echivalarea semințelor și a materialelor de înmulțire recoltate în alte țări, în special în țările terțe, nu se mai poate constata la nivel național de către statele membre; întrucât, totuși, dat fiind că examinările comunitare referitoare la semințele de plante furajere, de plante oleaginoase și textile nu s-au încheiat în toate cazurile, este necesară prelungirea termenului menționat anterior pentru aceste semințe, pentru a evita perturbarea relațiilor comerciale actuale;
   întrucât este necesar ca statele membre să fie autorizate să introducă facilități pentru închiderea ambalajelor mici care conțin semințe de cereale, cartofi de sămânță și semințe de plante oleaginoase și textile;
   întrucât, pe lângă acestea, este necesar să se aducă anumite corecturi privind indicarea cantităților de semințe,
   ADOPTĂ PREZENTA DIRECTIVĂ:
   Articolul 1
   Directiva 66/400/CEE a Consiliului din 14 iunie 1966 privind comercializarea semințelor de sfeclă (3), astfel cum a fost modificată ultima dată prin Directiva 73/438/CEE (4), se modifică după cum urmează:

               1.

               La articolul 2 alineatul (1), se adaugă următorul punct:

                           „G.

                           Ambalaje mici CEE: ambalajele care conțin următoarele semințe certificate:

                                       —

                                       semințe monogerme sau de precizie: până la un număr de 100 000 de glomerule sau boabe sau până la greutatea netă de 2,5 kg inclusiv, exceptând, dacă este cazul, pesticidele granulate, substanțele de acoperire sau alți aditivi solizi;

                                       —

                                       semințe diferite de cele monogerme sau de precizie: până la greutatea netă de 10 kg, exceptând, dacă este cazul, pesticidele granulate, substanțele de acoperire sau alți aditivi solizi.”

               2.

               La articolul 9 alineatul (1), cuvintele „de la articolele 10 și 11” se înlocuiesc cu „de la articolele 10, 11 sau 11a, după caz”.

               3.

               Articolul 10 se înlocuiește cu următorul text:
               „Articolul 10
               (1)   Statele membre dispun că ambalajele semințelor de bază și ale semințelor certificate, în măsura în care semințele din această ultimă categorie nu se prezintă sub forma de ambalaje mici CEE, sunt închise în mod oficial, astfel încât, la deschiderea ambalajului, sistemul de închidere să se deterioreze și să nu mai poată fi refăcut.
               (2)   Statele membre dispun că, în afara cazului fracționării în ambalaje mici CEE, nu se pot efectua una sau mai multe reînchideri decât sub control oficial. În acest caz, se menționează, de asemenea, pe eticheta prevăzută la articolul 11 alineatul (1) ultima reînchidere, data acesteia și serviciul care efectuat-o.
               (3)   Statele membre dispun că ambalajele mici CEE sunt închise astfel încât, la deschiderea ambalajului, sistemul de închidere să se deterioreze și să nu mai poată fi refăcut. Nu se pot efectua una sau mai multe reînchideri decât sub control oficial.
               (4)   Statele membre pot prevedea derogări de la dispozițiile alineatelor (1) și (2) pentru ambalajele mici de semințe de bază.”

               4.

               Teza introductivă de la articolul 11 alineatul (1) se înlocuiește cu următorul text:
               „(1)   Statele membre dispun că ambalajele semințelor de bază și ale semințelor certificate, în măsura în care semințele din această ultimă categorie nu se prezintă sub forma de ambalaje mici CEE,”.

               5.

               La articolul 11 alineatul (2), litera (b) se înlocuiește cu următorul text:

                           „(b)

                           să prevadă derogări de la dispozițiile alineatului (1), pentru ambalajele mici de semințe de bază, în măsura în care acestora li se aplică mențiunea: «Comercializare admisă exclusiv în… (statul membru în cauză)».”

               6.

               La articolul 11, se inserează următoarele articole:
               „Articolul 11a
               (1)   Statele membre dispun ca ambalajele mici CEE:

                           (a)

                           să fie prevăzute, la exterior, în conformitate cu anexa III partea B, cu o etichetă a furnizorului, cu o inscripție imprimată sau cu o ștampilă redactată într-una din limbile oficiale ale Comunității; pentru ambalajele transparente, această etichetă poate fi introdusă în interior, cu condiția să fie lizibilă prin ambalaj; culoarea etichetei este albastră;

                           (b)

                           să fie prevăzute cu un număr de ordine atribuit în mod oficial și aplicat fie în exterior pe ambalaj, fie pe eticheta furnizorului prevăzută la litera (a); în cazul folosirii unei viniete adezive oficiale, culoarea acesteia este albastră; modalitățile de aplicare a acestui număr de ordine pot fi stabilite în conformitate cu procedura prevăzută la articolul 21.

                     (2)   Pentru marcajul ambalajelor mici CEE, condiționate pe teritoriul lor, statele membre pot dispune utilizarea unei viniete adezive oficiale, pe care să fie reluate parțial indicațiile prevăzute la anexa III partea B; în măsura în care indicațiile sunt reluate pe vinieta respectivă, marcajul prevăzut la alineatul (1) litera (a) nu mai este obligatoriu.
               Articolul 11b
               Statele membre pot dispune ca, la cerere, ambalajele mici CEE să fie închise și marcate în mod oficial în conformitate cu articolul 10 alineatul (1) și cu articolul 11.
               Articolul 11c
               Statele membre iau toate dispozițiile necesare, astfel încât controlul identității semințelor să fie asigurat în cazul ambalajelor mici, în special cu ocazia fracționării loturilor de semințe. În acest scop, statele membre pot dispune ca ambalajele mici, fracționate pe teritoriul lor, să fie închise în mod oficial sau sub control oficial.”

               7.

               La articolul 12, cuvintele „la articolul 4” se înlocuiesc cu cuvintele „de prezenta directivă”.

               8.

               Articolul 14 alineatul (1) se înlocuiește cu următorul text:
               „(1)   Statele membre asigură că:

                           —

                           semințele de bază și semințele certificate, care au fost certificate în mod oficial și ambalajul cărora a fost marcat și închis în mod oficial, în conformitate cu prezenta directivă;

                           —

                           semințele certificate, care au fost certificate în mod oficial și care se prezintă sub forma unor ambalaje mici CEE, care au fost marcate și închise, în conformitate cu prezenta directivă

                     sunt supuse numai restricțiilor de comercializare prevăzute de prezenta directivă, în ceea ce privește caracteristicile lor, dispozițiile de examinare, marcarea și sistemul de închidere.”

               9.

               Anexa III se înlocuiește cu următorul text:„
                  ANEXA III
                  MARCAREA
                  A.   Eticheta oficială
                  I.   Indicații obligatorii

                              1.

                              «Reguli și norme CEE»

                              2.

                              Serviciul de certificare și statul membru sau siglele acestora

                              3.

                              Numărul de referință al lotului

                              4.

                              Sfeclă de zahăr sau sfeclă furajeră

                              5.

                              Soiul

                              6.

                              Categoria

                              7.

                              Țara producătoare

                              8.

                              Greutatea netă sau brută declarată sau numărul declarat de glomerule sau de semințe pure

                              9.

                              În cazul indicării greutății și utilizării pesticidelor granulate, a substanțelor de acoperire sau ale unor aditivi solizi, indicarea naturii aditivului, precum și a raportului aproximativ dintre greutatea glomerulelor sau semințelor pure și greutatea totală

                              10.

                              La semințele monogerme: mențiunea «monogerme»

                              11.

                              La semințele de precizie: mențiunea «de precizie»

                        II.   Dimensiuni minime
                  110 mm × 67 mm
                  B.   Eticheta furnizorului sau inscripția de pe ambalaj (la ambalajele mici CEE)

                     Indicații obligatorii

                              1.

                              «Ambalaj mic CEE»

                              2.

                              Numele și adresa furnizorului răspunzător de marcare sau marca sa de identificare

                              3.

                              Numărul de ordine atribuit în mod oficial

                              4.

                              Serviciul care a atribuit numărul de ordine și numele statului membru sau siglele acestora

                              5.

                              Numărul de referință, în cazul în care numărul de ordine oficial nu permite identificarea lotului

                              6.

                              Sfeclă de zahăr sau sfeclă furajeră

                              7.

                              Soiul

                              8.

                              «Semințe certificate»

                              9.

                              Greutatea netă sau brută declarată sau numărul declarat de glomerule sau de semințe pure

                              10.

                              În cazul indicării greutății și utilizării pesticidelor granulate, a substanțelor de acoperire sau ale unor aditivi solizi, indicarea naturii aditivului, precum și a raportului aproximativ dintre greutatea glomerulelor sau a semințelor pure și greutatea totală

                              11.

                              La semințele monogerme: mențiunea «monogerme»

                              12.

                              La semințele de precizie: mențiunea «de precizie».

                        ”
         Articolul 2
   Directiva 66/401/CEE a Consiliului din 14 iunie 1966 privind comercializarea semințelor de plante furajere (5), astfel cum a fost modificată ultimă dată prin Directiva 73/438/CEE, se modifică după cum urmează:

               1.

               La articolul 2 alineatul (1), se adaugă următorul text:

                           „F.

                           Ambalaje mici CEE A: ambalajele care conțin un amestec de semințe care nu sunt destinate să fie folosite ca plante furajere, până la greutatea netă de 2 kg, exceptând, dacă este cazul, pesticidele granulate, substanțele de acoperire sau ceilalți aditivi solizi.

                           G.

                           Ambalaje mici CEE B: ambalajele care conțin semințe certificate, semințe comerciale sau - în măsura în care nu este vorba de ambalajele mici CEE A – un amestec de semințe, până la greutatea netă de 10 kg, exceptând, dacă este cazul, pesticidele granulate, substanțele de acoperire sau ceilalți aditivi solizi.”

               2.

               La articolul 8 alineatul (1), cuvintele „de la articolele 9 și 10” se înlocuiesc cu „de la articolul 9, 10 sau 10a, după caz”.

               3.

               Articolul 9 se înlocuiește cu următorul text:
               „Articolul 9
               (1)   Statele membre dispun că ambalajele semințelor de bază, ale semințelor certificate și ale semințelor comerciale, în măsura în care semințele din aceste ultime două categorii nu se prezintă sub formă de ambalaje mici CEE B, sunt închise în mod oficial, astfel încât, la deschiderea ambalajului, sistemul de închidere să se deterioreze și să nu mai poată fi refăcut.
               (2)   Statele membre dispun că, cu excepția cazului fracționării în ambalaje mici CEE B, nu se pot efectua una sau mai multe reînchideri decât sub control oficial. În acest caz, se menționează, de asemenea, pe eticheta prevăzută la articolul 10 alineatul (1) ultima reînchidere, data acesteia și serviciul de care a fost efectuată.
               (3)   Statele membre dispun că ambalajele mici CEE B sunt închise, astfel încât, la deschiderea ambalajului, sistemul de închidere să se deterioreze și să nu mai poată fi refăcut. Nu se pot efectua una sau mai multe reînchideri decât sub control oficial.
               (4)   Statele membre pot prevedea derogări de la alineatele (1) și (2) pentru ambalajele mici de semințe de bază.”

               4.

               Teza introductivă de la articolul 10 alineatul (1) se înlocuiește cu următorul text:
               „(1)   Statele membre dispun că ambalajele semințelor de bază, ale semințelor certificate și ale semințelor comerciale, în măsura în care semințele din aceste ultime două categorii nu se prezintă sub forma de ambalaje mici CEE B,”.

               5.

               La articolul 10 alineatul (2), litera (b) se înlocuiește cu următorul text:

                           „(b)

                           să prevadă derogări de la alineatul (1), pentru ambalajele mici de semințe de bază, în măsura în care acestora li se aplică mențiunea: «Comercializare admisă exclusiv în… (statul membru în cauză)».”

               6.

               După articolul 10 se inserează următoarele articole:
               „Articolul 10a
               (1)   Statele membre dispun că ambalajele mici tip CEE B:

                           (a)

                           să fie prevăzute, la exterior, în conformitate cu anexa IV partea B, cu o etichetă a furnizorului, cu o inscripție imprimată sau cu o ștampilă redactată într-una din limbile oficiale ale Comunității; la ambalajele transparente, această etichetă poate fi introdusă în interior, cu condiția să fie lizibilă prin ambalaj; în ceea ce privește culoarea etichetei, se aplică dispozițiile articolului 10 alineatul (1) litera (a);

                           (b)

                           să fie prevăzute cu un număr de ordine atribuit în mod oficial și aplicat fie în exterior, pe ambalaj, fie pe eticheta furnizorului prevăzută la litera (a); în cazul folosirii unei viniete oficiale adezive, se aplică dispozițiile de la articolul 10 alineatul (1) litera (a) privind culoarea acesteia; modalitățile de aplicare a numărului de ordine menționat pot fi stabilite pe baza procedurii prevăzute la articolul 21.

                     (2)   Pentru marcarea ambalajelor mici CEE B condiționate pe teritoriul lor, statele membre pot dispune utilizarea unei viniete oficiale adezive, pe care să fie reluate parțial indicațiile prevăzute la anexa IV partea B; în măsura în care indicațiile sunt reluate pe această vinietă, marcarea prevăzută la alineatul (1) litera (a) nu mai este obligatorie.
               Articolul 10b
               Statele membre pot dispune ca, la cerere, ambalajele mici CEE B de semințe certificate și de semințe comerciale să fie închise și marcate în mod oficial în conformitate cu dispozițiile articolului 9 alineatul (1) și ale articolului 10.
               Articolul 10c
               Statele membre adoptă toate dispozițiile necesare, astfel încât controlul identității semințelor să fie asigurat în cazul ambalajelor mici, în special cu ocazia fracționării loturilor de semințe. În acest scop, statele membre pot dispune ca ambalajele mici, fracționate pe teritoriul lor, să fie închise în mod oficial sau sub control oficial.”

               7.

               La articolul 11, cuvintele „la articolul 4” se înlocuiesc cu „în prezenta directivă”.

               8.

               Articolul 13 se înlocuiește cu următorul text:
               „Articolul 13
               (1)   Statele membre dispun ca semințele de plante furajere care se prezintă sub formă de amestecuri de semințe de diferite genuri, specii sau soiuri sau amestecuri cu semințe de plante care nu sunt plante furajere în sensul prezentei directive să poată fi comercializate numai în cazul în care este vorba de amestecuri care nu sunt destinate utilizării ca plante furajere și în cazul în care diferitele componente ale amestecului au îndeplinit, înainte de amestecare, condițiile de comercializare care le sunt aplicabile.
               (2)   De asemenea, statele membre pot, prin derogare de la alineatul (1), să autorizeze comercializarea de semințe de plante furajere care se prezintă sub formă de amestec:

                           —

                           în cazul în care amestecurile respective sunt destinate utilizării ca plante furajere sau

                           —

                           în cazul în care amestecurile conțin semințe ale unor specii de plante pentru care dispozițiile comunitare nu prevăd amestecarea cu semințe de plante furajere.

                     (3)   Articolele 8, 9, 10b, 11 și 12 sunt aplicabile, precum și, cu condiția ca etichetele să fie de culoarea verde, articolele 10 și 10a. În această privință, ambalajele mici CEE A sunt considerate ambalaje mici CEE B.
               Totuși, pentru ambalajele mici CEE A, numărul de ordine atribuit în mod oficial și prevăzut la articolul 10a alineatul (1) litera (b) nu este obligatoriu.
               În cazul aplicării alineatului (2), statele membre pot acorda derogări de la dispozițiile din prezenta directivă cu privire la ambalajele mici, în ceea ce privește cantitățile maxime și indicațiile care trebuie menționate în cadrul marcării, în măsura în care acestora li se aplică mențiunea: «Comercializare admisă exclusiv în … (statul membru în cauză)».”

               9.

               Articolul 14 alineatul (1) se înlocuiește cu următorul text:
               „(1)   Statele membre asigură că:

                           —

                           semințele de bază și semințele certificate, care au fost certificate în mod oficial și al căror ambalaj a fost marcat și închis în mod oficial, în conformitate cu prezenta directivă;

                           —

                           semințele comerciale, care au fost controlate în mod oficial și al căror ambalaj a fost marcat și închis în mod oficial, în conformitate cu prezenta directivă;

                           —

                           semințele certificate, care au fost certificate în mod oficial și semințele comerciale, care au fost controlate în mod oficial și care se prezintă sub forma unor ambalaje mici tip CEE B, care au fost marcate și închise în mod oficial, în conformitate cu prezenta directivă;

                           —

                           semințele care se prezintă sub formă de amestecuri, produse în conformitate cu dispozițiile prezentei directive și care nu sunt destinate utilizării ca plante furajere și al căror ambalaj a fost marcat și închis în mod oficial, în conformitate cu prezenta directivă

                     sunt supuse numai unor restricții de comercializare prevăzute în prezenta directivă, în ceea ce privește caracteristicile lor, dispozițiile de examinare, marcarea și sistemul de închidere.”

               10.

               La articolul 16 alineatul (2), data de 1 iulie 1975 se înlocuiește cu cea de 1 iulie 1977.

               11.

               Anexa IV se înlocuiește cu următorul text:„
                  ANEXA IV
                  MARCAREA
                  A.   Eticheta oficială
                  I.   Indicații obligatorii

                              (a)

                              pentru semințele de bază și pentru semințele certificate:

                                          1.

                                          «Reguli și norme CEE»

                                          2.

                                          Serviciul de certificare și statul membru sau siglele acestora

                                          3.

                                          Numărul de referință al lotului

                                          4.

                                          Specia

                                          5.

                                          Soiul

                                          6.

                                          Categoria

                                          7.

                                          Țara producătoare

                                          8.

                                          Greutatea netă sau brută declarată sau numărul declarat de semințe pure

                                          9.

                                          În cazul indicării greutății și utilizării pesticidelor granulate, a substanțelor de acoperire sau a unor aditivi solizi, indicarea naturii aditivului, precum și a raportului aproximativ dintre greutatea semințelor pure și greutatea totală

                                          10.

                                          Pentru semințele certificate din a doua generație și din generațiile următoare obținute din semințe de bază: numărul generațiilor obținute din semințele de bază

                                          11.

                                          La semințele din soiurile de graminee care nu au fost supuse unei testări a valorii culturale și a valorii de utilizare, în conformitate cu articolul 4 alineatul (2) litera (a) din Directiva 70/457/CEE a Consiliului din 29 septembrie 1970 privind catalogul comun al soiurilor de specii de plante agricole (6): «nu sunt destinate utilizării ca plante furajere»;

                              (b)

                              pentru semințele comerciale:

                                          1.

                                          «Reguli și norme CEE»

                                          2.

                                          «Semințe comerciale (necertificate pentru soiul respectiv)»

                                          3.

                                          Serviciul de control și statul membru sau siglele acestora

                                          4.

                                          Numărul de referință al lotului

                                          5.

                                          Specia (7)

                                          6.

                                          Regiunea producătoare

                                          7.

                                          Greutatea netă sau brută declarată sau numărul declarat de glomerule sau de semințe pure

                                          8.

                                          În cazul indicării greutății și utilizării pesticidelor granulate, a substanțelor de acoperire sau ale unor aditivi solizi, indicarea naturii aditivului, precum și a raportului aproximativ dintre greutatea glomerulelor sau semințelor pure și greutatea totală;

                              (c)

                              pentru amestecurile de semințe:

                                          1.

                                          «Amestec de semințe destinat… (utilizarea prevăzută)»

                                          2.

                                          Serviciul care a efectuat închiderea ambalajului și statul membru sau siglele acestora

                                          3.

                                          Numărul de referință al lotului

                                          4.

                                          Proporția de greutate a diferiților componenți, indicată în funcție de specie și, după caz, în funcție de soi; menționarea denumirii amestecului este suficientă atunci când proporția de greutate este adusă la cunoștința cumpărătorului în scris și dacă ea a fost înregistrată în mod oficial

                                          5.

                                          Greutatea netă sau brută declarată sau numărul declarat de glomerule sau de semințe pure

                                          6.

                                          În cazul indicării greutății și utilizării pesticidelor granulate, a substanțelor de acoperire sau a unor aditivi solizi, indicarea naturii aditivului, precum și a raportului aproximativ dintre greutatea glomerulelor sau semințelor pure și greutatea totală.

                        II.   Dimensiuni minime
                  110 mm × 67 mm.
                  B.   Eticheta furnizorului sau inscripția de pe ambalaj (la ambalajele mici CEE)

                     Indicații obligatorii

                              (a)

                              pentru semințele certificate:

                                          1.

                                          «Ambalaj mic CEE B»

                                          2.

                                          Numele și adresa furnizorului responsabil pentru marcare sau marca sa de identificare

                                          3.

                                          Numărul de ordine atribuit în mod oficial

                                          4.

                                          Serviciul care a atribuit numărul de ordine și numele statului membru sau siglele acestora

                                          5.

                                          Numărul de referință în cazul în care numărul de ordine nu permite identificarea lotului certificat

                                          6.

                                          Specia

                                          7.

                                          Soiul

                                          8.

                                          «Semințe certificate»

                                          9.

                                          Greutatea netă sau brută declarată sau numărul declarat de semințe pure

                                          10.

                                          În cazul indicării greutății și utilizării pesticidelor granulate, a substanțelor de învelire sau ale unor aditivi solizi, indicarea naturii aditivului, precum și a raportului aproximativ dintre greutatea semințelor pure și greutatea totală

                                          11.

                                          La semințele din soiurile de graminee care nu au fost supuse unei testări a valorii culturale și a valorii de utilizare, în conformitate cu articolul 4 alineatul (2) litera (a) din Directiva 70/457/CEE a Consiliului din 29 septembrie 1970 privind catalogul comun al soiurilor de specii de plante agricole: «nu sunt destinate utilizării ca plante furajere»;

                              (b)

                              pentru semințele comerciale:

                                          1.

                                          «Ambalaj mic CEE B»

                                          2.

                                          Numele și adresa furnizorului responsabil pentru marcare sau marca de identificare a acestuia

                                          3.

                                          Numărul de ordine atribuit în mod oficial

                                          4.

                                          Serviciul care a atribuit numărul de ordine și numele statului membru sau siglele acestora

                                          5.

                                          Numărul de referință în cazul în care numărul de ordine nu permite identificarea lotului controlat

                                          6.

                                          Specia (7)

                                          7.

                                          «Semințe comerciale»

                                          8.

                                          Greutatea netă sau brută declarată sau numărul declarat de semințe pure

                                          9.

                                          În cazul indicării greutății și utilizării pesticidelor granulate, a substanțelor de învelire sau ale unor aditivi solizi, indicarea naturii aditivului, precum și a raportului aproximativ dintre greutatea glomerulelor sau semințelor pure și greutatea totală;

                              (c)

                              pentru amestecurile de semințe:

                                          1.

                                          «Ambalaj mic CEE A» sau «Ambalaj mic CEE B»

                                          2.

                                          Numele și adresa furnizorului responsabil pentru marcare sau marca de identificare a acestuia

                                          3.

                                          Ambalaj mic CEE B: numărul de ordine atribuit în mod oficial

                                          4.

                                          Ambalaj mic CEE B: serviciul care a atribuit numărul de ordine și numele statului membru sau siglele acestora

                                          5.

                                          Ambalaj mic CEE B: numărul de referință în cazul în care numărul de ordine nu permite identificarea loturilor utilizate

                                          6.

                                          Ambalaj mic CEE A: numărul de referință care permite identificarea loturilor utilizate

                                          7.

                                          Ambalaj mic CEE A: numele statului membru sau sigla acestuia

                                          8.

                                          «Amestec de semințe destinat… (utilizarea prevăzută)»

                                          9.

                                          Greutatea netă sau brută declarată sau numărul declarat de semințe pure

                                          10.

                                          În cazul indicării greutății și utilizării pesticidelor granulate, a substanțelor de învelire sau ale unor aditivi solizi, indicarea naturii aditivului, precum și a raportului aproximativ dintre greutatea glomerulelor sau semințelor pure și greutatea totală

                                          11.

                                          Proporția de greutate a diferitelor componente, indicată pe specii sau, după caz, pe soiuri; sunt suficiente numai o parte dintre aceste mențiuni, în cazul în care statele membre au dispus obligativitatea acestora pentru ambalajele mici, produse pe teritoriul lor, precum și menționarea denumirii amestecului, atunci când proporția de greutate i se poate comunica cumpărătorului la cerere și în cazul în care aceasta este înregistrată în mod oficial.

                        ”
         Articolul 3
   Directiva 66/402/CEE a Consiliului din 14 iunie 1966 privind comercializarea semințelor de cereale (8), astfel cum a fost modificată ultima dată prin Directiva 73/438/CEE, se modifică după cum urmează:

               1.

               La articolul 9 se adaugă următorul alineat:
               „(3)   În cazul ambalajelor mici, statele membre pot prevedea derogări de la alineatul (1).”

               2.

               Anexa IV partea A literele (a) și (b) se completează cu următoarele puncte 8a, respectiv 6:
               „În cazul indicării greutății și utilizării pesticidelor granulate, a substanțelor de acoperire sau ale unor aditivi solizi, indicarea naturii aditivului, precum și a raportului aproximativ dintre greutatea semințelor pure și greutatea totală.”

         Articolul 4
   Directiva 66/403/CEE a Consiliului din 14 iunie 1966 privind comercializarea cartofilor de sămânță (9), astfel cum a fost modificată ultima dată prin Directiva 73/438/CEE, se modifică după cum urmează:

               La articolul 9, se adaugă următorul alineat:

                  „(3)   În cazul ambalajelor mici, statele membre pot prevedea derogări de la alineatul (1).”

         Articolul 5
   Directiva 69/208/CEE a Consiliului din 30 iunie 1969 privind comercializarea semințelor de plante oleaginoase și pentru fibră (10), astfel cum a fost modificată ultima dată prin Directiva 73/438/CEE, se modifică după cum urmează:

               1.

               La articolul 9 se inserează următorul alineat:
               „(3)   În cazul ambalajelor mici, statele membre pot prevedea derogări de la alineatul (1).”

               2.

               La articolul 15 alineatul (2), data de 1 iulie 1975 se înlocuiește cu 1 iulie 1977.

               3.

               Anexa IV partea A literele (a) și (b) se completează cu următoarele puncte 10 și, respectiv, 9:
               „În cazul indicării greutății și utilizării pesticidelor granulate, a substanțelor de acoperire sau ale unor aditivi solizi, indicarea naturii aditivului, precum și a raportului aproximativ dintre greutatea semințelor pure și greutatea totală.”

         Articolul 6
   Statele membre adoptă actele cu putere de lege și actele administrative necesare pentru a se conforma:

               —

               dispozițiilor articolului 2 punctul 10 și ale articolului 5 punctul 2, până la 1 iulie 1975 cel târziu;

               —

               dispozițiilor articolului 2 punctul 6 cu privire la articolul 10a alineatul (1) litera (b), până la 1 iulie 1980 cel târziu;

               —

               celorlalte dispoziții din prezenta directivă, până la 1 iulie 1977 cel târziu.

         Articolul 7
   Prezenta directivă se adresează statelor membre.

      Adoptată la Luxemburg, 26 iunie 1975.

            Pentru Consiliu

            Președintele

         P. BARRY

      (1)  JO C 62, 31.7.1973, p. 37.

      (2)  JO C 8, 31.1.1974, p. 19.

      (3)  JO 125, 11.7.1966, p. 2290/66.

      (4)  JO L 356, 27.12.1973, p. 79.

      (5)  JO 125, 11.7.1966, p. 2298/66.

      (6)  JO L 225, 12.10.1970, p. 1.

      (7)  În ceea ce privește lupinul, trebuie specificat dacă este vorba despre lupin amar sau lupin dulce.

      (8)  JO 125, 11. 7.1966, p. 2309/66.

      (9)  JO 125, 11.7.1966, p. 2320/66.

      (10)  JO L 169, 10.7.1969, p. 3.


title: Directiva 2004/88/CE a Comisiei din 7 septembrie 2004 de modificare a Directivei 76/768/CEE a Consiliului cu privire la produsele cosmetice în vederea adaptării anexei III a acesteia la progresul tehnicText cu relevanță pentru SEE.

text:
Anunţ juridic important

|

32004L0088

Official Journal L 287 , 08/09/2004 P. 0005 - 0006 Official Journal L 183 , 05/07/2006 P. 0118 - 0119

		20040907Directiva 2004/88/CE a Comisieidin 7 septembrie 2004de modificare a Directivei 76/768/CEE a Consiliului cu privire la produsele cosmetice în vederea adaptării anexei III a acesteia la progresul tehnic(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 76/768/CEE a Consiliului din 27 iulie 1976 privind apropierea legislațiilor statelor membre cu privire la produsele cosmetice [1], în special articolul 8 alineatul (2),după consultarea Comitetului științific pentru produse cosmetice și produse nealimentare,întrucât:(1) Evaluarea riscului nu a fost încheiată în conformitate cu Regulamentul (CEE) 793/93 al Consiliului privind evaluarea și controlul riscurilor prezentate de substanțele existente [2], perioada pentru includerea xilenului de mosc și a cetonei de mosc în partea a 2-a a anexei III la Directiva 76/768/CEE a fost prelungită până la 30 septembrie 2004.(2) La 8 ianuarie 2004, Comitetul științific pentru toxicitate, ecotoxicitate și mediu a emis un aviz privind rezultatele evaluării riscului pentru xilenul de mosc și cetona de mosc, care a fost efectuată în conformitate cu Regulamentul (CEE) 793/93.(3) Comitetul Științific pentru Cosmetice și Produse Nealimentare (SCCNFP) a confirmat că xilenul de mosc poate fi utilizat fără nici un risc în produsele cosmetice, cu excepția produselor pentru igiena bucală, până la o concentrație maximă în produsul final de 1 % în parfumurile fine, 0,4 % în apa de toaletă și 0,03 % în alte produse și că cetona de mosc poate fi utilizată fără nici un risc în produsele cosmetice, cu excepția produselor pentru igiena bucală, până la o concentrație maximă în produsul final de 1,4 % în parfumurile fine, 0,56 % în apa de toaletă și 0,042 % în alte produse.(4) În consecință, este necesar ca xilenul de mosc și cetona de mosc să fie incluse în prima parte a anexei III la Directiva 76/768/CEE, iar intrările corespunzătoare din partea a 2-a a respectivei anexe ar trebui eliminate.(5) Directiva 76/768/CEE ar trebui modificată în consecință.(6) Măsurile prevăzute de prezenta directivă sunt conforme cu avizul Comitetului permanent pentru produse cosmetice,ADOPTĂ PREZENTA DIRECTIVĂ:Articolul 1Anexa III la Directiva 76/768/CEE se modifică în conformitate cu anexa la prezenta directivă.Articolul 2(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 1 octombrie 2004. Statele membre comunică de îndată Comisiei textele acestor acte, precum și un tabel de corespondență între aceste acte și prezenta directivă.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare în a treia zi de la data publicării în Jurnalul Oficial al Uniunii Europene.Articolul 4Prezenta directivă se adresează statelor membre.Adoptată la Bruxelles, 7 septembrie 2004.Pentru ComisieOlli RehnMembru al Comisiei[1] JO L 262, 27.9.1976, p. 169, directivă astfel cum a fost modificată ultima dată prin Directiva 2003/83/CE a Comisiei (JO L 238, 25.9.2003, p. 23).[2] JO L 84, 5.4.1993, p. 1, regulament astfel cum a fost modificat ultima dată prin Regulamentul (CE) nr. 1882/2003 (JO L 284, 31.10.2003, p. 1).--------------------------------------------------20040907ANEXĂAnexa III la Directiva 76/768/CEE se modifică după cum urmează:1. În partea a 2-a, se elimină intrările cu numerele de ordine 61 și 62.2. În prima parte, se adaugă următoarele intrări cu numerele de ordine 96 și 97:"Număr de ordine | Substanță | Restricții | Condiții de utilizare și avertizări care trebuie tipărite pe etichetă |Domeniul de aplicare și/sau utilizare | Concentrația maximă autorizată în produsul cosmetic finit | Alte limitări și cerințe |a | b | c | d | e | f |96 | Xilen de mosc (nr. CAS 81-15-2) | Toate produsele cosmetice, cu excepția produselor pentru igiena bucală | (a)1,0 % în parfumuri fine(b)0,4 % în apa de toaletă(c)0,03 % în alte produse | | |97 | Cetonă de mosc (nr. CAS 81-14-1) | Toate produsele cosmetice, cu excepția produselor pentru igiena bucală | (a)1,4 % în parfumuri fine(b)0,56 % în apa de toaletă(c)0,042 % în alte produse" | | |--------------------------------------------------


title: Directiva Consiliului din 11 decembrie 1984 de modificare a Directivelor 64/432/CEE și 72/461/CEE în ceea ce privește anumite norme referitoare la febra aftoasă și la boala veziculoasă a porcului

text:
               03/Volumul 05

               RO

               Jurnalul Ofícial al Uniunii Europene

               3

         31984L0643

               L 339/27

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 11 decembrie 1984
   de modificare a Directivelor 64/432/CEE și 72/461/CEE în ceea ce privește anumite norme referitoare la febra aftoasă și la boala veziculoasă a porcului
   (84/643/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 43 și 100,
   având în vedere propunerea Comisiei (1),
   având în vedere avizul Adunării (2),
   având în vedere avizul Comitetului Economic și Social (3),
   întrucât Directiva 64/432/CEE (4), astfel cum a fost modificată ultima dată prin Directiva 83/646/CEE (5), prevede condițiile de sănătate care trebuie îndeplinite în ceea ce privește animalele vii din speciile bovină și porcină destinate schimburilor comerciale intracomunitare;
   întrucât statele membre pun în aplicare în prezent politici diferite în materie de control și prevenire a febrei aftoase; întrucât este important să se asigure tuturor acestor state, oricare ar fi politica de sănătate practicată, garanțiile adecvate și strict necesare, atât timp cât nu vor fi puse în aplicare măsuri armonizate de combatere a febrei aftoase;
   întrucât trebuie menținute anumite garanții exigibile în materie de boală veziculoasă a porcului în cadrul normelor aplicabile schimburilor comerciale intracomunitare de porci vii,
   ADOPTĂ PREZENTA DIRECTIVĂ:
   Articolul 1
   Directiva 64/432/CEE se modifică după cum urmează:

               1.

               La articolul 3 alineatul (3):

                           —

                           litera (a) se elimină;

                           —

                           literele (b), (c), (d) și (e) devin (a), (b), (c) și (d);

               2.

               La articolul 3 alineatul (6):

                           —

                           litera (a) se elimină;

                           —

                           literele (b) și (c) devin (a) și (b);

               3.

               La articolul 3 alineatul (7) litera (c) teza a treia, cuvintele „alineatul (3) literele (b) și (c)” se înlocuiesc cu „alineatul (3) literele (a) și (b)”;

               4.

               Articolul 4 literele a și b se înlocuiesc cu articolul următor:
               „Articolul 4a
               În ceea ce privește garanțiile complementare exigibile în materie de febră aftoasă și boala veziculoasă a porcului, se aplică regulile următoare:

                           1.

                           statele membre indemne de febra aftoasă de cel puțin doi ani, care nu practică vaccinarea și care nu admit prezența pe teritoriul lor a animalelor vaccinate de mai puțin de un an, pot să condiționeze introducerea pe teritoriul lor a animalelor vii din speciile bovină și porcină de următoarele:

                                       (A)

                                       în cazul în care animalele provin dintr-un stat membru care îndeplinește aceleași criterii, de garanția că acestea nu au fost vaccinate împotriva febrei aftoase;

                                       (B)

                                       în cazul în care animalele provin dintr-un stat membru indemn de febra aftoasă de cel puțin doi ani și care practică vaccinarea și admite prezența pe teritoriul său a animalelor vaccinate:

                                                   (a)

                                                   de garanția că acestea nu au fost vaccinate împotriva febrei aftoase;

                                                   (b)

                                                   de garanția că animalele din specia bovină au prezentat un rezultat negativ la un examen de depistare a virusului aftos prin metoda raclajului laringo-faringian (denumită și «probang-test»);

                                                   (c)

                                                   de garanția că animalele din speciile bovină și porcină au prezentat un rezultat negativ la un test de depistare serologică a anticorpilor aftoși;

                                                   (d)

                                                   de garanția că animalele din speciile bovină și porcină au fost izolate, în țara expeditoare, fie într-o exploatație, fie într-o unitate de carantină, pe o perioadă de 14 zile, sub supravegherea unui medic veterinar oficial. În acest sens, nici un animal care se află în exploatația de origine, sau, după caz, în unitatea de carantină nu poate să fi fost vaccinat împotriva febrei aftoase pe o perioadă de 21 de zile înainte de expediere și nici un alt animal în afara celor care fac obiectul expedierii nu trebuie să fi fost introdus în exploatație sau în unitatea de carantină în această perioadă;

                                                   (e)

                                                   de introducerea în carantină pe o durată de 21 de zile;

                                       (C)

                                       în cazul în care animalele provin dintr-un stat membru care nu a fost declarat indemn de febra aftoasă de cel puțin doi ani:

                                                   (a)

                                                   de garanțiile menționate la punctul B, cu excepția carantinei în exploatația de origine;

                                                   (b)

                                                   de eventualele garanții suplimentare care urmează să fie stabilite în conformitate cu procedura prevăzută la articolul 12;

                           2.

                           statele membre care practică vaccinarea și admit prezența pe teritoriul lor a animalelor vaccinate condiționează introducerea pe teritoriul lor a animalelor vii din specia bovină:

                                       (a)

                                       provenind dintr-un stat membru care îndeplinește aceleași criterii:

                                                   (i)

                                                   garanția că bovinele pentru reproducere sau pentru producție în vârstă de peste 4 luni au fost vaccinate împotriva tipurilor de virus aftos A, O și C cu cel puțin 15 zile și cel mult 4 luni înaintea îmbarcării, cu un vaccin preparat pe bază de virus inactivat, autorizat și controlat de autoritatea competentă din țara expeditoare;

                                                   (ii)

                                                   garanția că bovinele destinate sacrificării în vârstă de peste 4 luni au fost vaccinate împotriva tipurilor de virus aftos A, O și C cu cel puțin 15 zile și cel mult 4 luni înaintea îmbarcării, cu un vaccin preparat pe bază de virus inactivat, autorizat și controlat de autoritatea competentă din țara expeditoare; cu toate acestea, perioada de valabilitate a vaccinului este de 12 luni pentru bovinele revaccinate în statele membre unde acestea fac obiectul unei vaccinări anuale și unde sacrificarea se practică în mod sistematic în caz de febră aftoasă;

                                       (b)

                                       provenind dintr-un stat membru indemn de febra aftoasă de cel puțin doi ani și care nu practică vaccinarea și nu admite prezența animalelor vaccinate pe teritoriul său, garanția că nu au fost vaccinate împotriva febrei aftoase, fără a aduce atingere unei eventuale vaccinări a animalelor împotriva febrei aftoase înainte de admiterea lor în șeptelul de destinație;

                           3.

                           statele membre prevăzute la punctul 1 pot, de asemenea, condiționa, cu respectarea dispozițiilor generale ale tratatului, introducerea pe teritoriul lor a animalelor pentru reproducere sau pentru producție din specia porcină de obținerea unui rezultat negativ la examenul de depistare a anticorpilor bolii veziculoase a porcului, efectuat în termen de 30 de zile înainte de expediere;

                           4.

                           în cazul în care examenele menționate de prezentul articol sunt efectuate în cadrul exploatației, animalele destinate expedierii trebuie izolate de celelalte până la expediere.

                     În vederea punerii în aplicare a prezentului articol, un anumit stat membru își păstrează statutul de stat indemn de febră aftoasă de cel puțin doi ani, chiar dacă un număr limitat de focare de infecție a fost depistat într-o regiune limitată a teritoriului său, cu condiția ca această afecțiune să fi fost eliminată în termen de cel mult 3 luni.
               O dată la trei ani și pentru prima dată după trei ani de la data care figurează la articolul 3 primul paragraf, Consiliul, hotărând cu majoritate calificată la propunerea Comisiei, reexaminează dispozițiile prezentului articol. Această reexaminare se face pe baza unui raport al Comisiei, însoțit, dacă este cazul, de propuneri.”;

               5.

               Articolul 4c devine articolul 4b;

               6.

               La articolul 5 prima teză, cuvintele „prevăzuți la articolul 3 alineatului (3) litera (a) și alineatul (6) litera (a)” se înlocuiesc cu „prevăzuți la articolul 4a punctul 2”;

               7.

               La articolul 7 alineatul (1):

                           —

                           la litera (a) punctul A, cuvintele „prin derogare de la articolul 3 alineatul (3) litera (a) sau alineatul (6) litera (a)” se înlocuiesc cu „prin derogare de la articolul 4a punctul 2”;

                           —

                           la litera (b) punctul A, cuvintele „prin derogare de la articolul 3 alineatul (3) litera (a)” se înlocuiesc cu „prin derogare de la articolul 4a punctul 2”.

         Articolul 2
   La articolul 12 din Directiva 72/461/CEE se inserează paragraful următor:

      „Cu toate acestea, pentru a permite Irlandei și Regatului Unit, pentru Irlanda de Nord, să înlocuiască regimul special de care beneficiau în sensul articolului 13 cu normele generale prevăzute de prezenta directivă în materie de febră aftoasă, cele două state membre în cauză pun în aplicare măsurile necesare pentru a se conforma prezentei directive până la 30 septembrie 1985.”

   Articolul 3
   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1984 și informează de îndată Comisia cu privire la aceasta.
   Cu toate acestea, Irlanda și Regatul Unit, pentru Irlanda de Nord, se conformează prezentei directive până la 30 septembrie 1985. Până la această dată, ele sunt autorizate să-și mențină reglementările naționale privind protecția împotriva febrei aftoase, cu respectarea dispozițiilor generale din Tratatul CEE, atunci când introduc pe teritoriul lor animale pentru reproducere, pentru producție și destinate sacrificării provenind din alte state membre.
   Articolul 4
   Prezenta directivă se adresează statelor membre.

      Adoptată la Bruxelles, 11 decembrie 1984.

            Pentru Consiliu

            Președintele

         A. DEASY

      (1)  JO C 122, 5.5.1984, p. 7.

      (2)  JO C 172, 2.7.1984, p. 185.

      (3)  JO C 248, 17.9.1984, p. 16.

      (4)  JO 121, 29.7.1964, p. 1977/64.

      (5)  JO L 360, 23.12.1983, p. 44.